Pastovys
Pãstovys (arba Pastovis, Pastoviai, blrs. Паставы, rus. Поставы) – miestas šiaurės Baltarusijoje, Vitebsko srityje, prie Medilos (dešiniojo Birvėtos intako) upės. Pastovių rajono centras. Nuo Švenčionių nutolęs 50 km, nuo Baltarusijos ir Lietuvos valstybių sienos bei Adutiškio – 20 km. Miestą kerta geležinkelis Lentupis–Polockas, yra Pastovių geležinkelio stotis. Linų gamykla, maisto pramonė.